
ATODIAD GA36a

	MANYLEB ASESU LEFEL 4 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Addysg Gynhwysol

	Modwl:
	Rheoli’r Ystafell Ddosbarth

	Cod y modwl:
	ECIE6008C
	Cyfraniad at Asesiad Cyffredinol y Modwl  (%):
	50%

	Darlithydd:
	Sue Ainsworth

	Gwiriwr Mewnol:
	Helen Griffths/Paul Darby

	Teitl yr Aseiniad:
	Traethawd:
Datblygu Rheolaeth Effeithiol yn yr Ystafell Ddosbarth: Adfyfyrdod Beirniadol ar Theori, Ymchwil ac Ymarfer Proffesiynol

	Nifer y geiriau (neu’r cyfwerth): 
	2000 words 
(+/-10%)

	Dyddiad cyflwyno:
	01/11/2026 23:59pm
	Dyddiad dychwelyd marciau dros dro ac adborth ysgrifenedig: 
	27/11/2026 

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Bydd angen cyflwyno'r adnodd i'ch darlithydd

Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb:
Cosbau am gyflwyno'n hwyr: Hyd at wythnos yn hwyr, uchafswm marc o 40%. Dros wythnos yn hwyr, 0%. Dim ond y Panel Amgylchiadau Lliniarol a gaiff gymeradwyo newid mewn dyddiadau cyflwyno.

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  
Cofiwch gadw copi bob amser o'ch drafftiau, nodiadau ac adnoddau eraill a ddefnyddiwyd gennych, cyn ac ar ôl defnyddio offer AI. Os bydd amheuaeth o ddefnyddio offer AI y tu hwnt i'r hyn a bennwyd ar gyfer yr aseiniad penodol, gofynnir i chi ddarparu drafftiau a nodiadau blaenorol.

Mae angen i chi gynnwys copi o'ch cydnabyddiaeth ynghylch AI ar dudalen ar wahân a lanlwytho hon gyda'ch aseiniad 





	Deilliannau Dysgu’r Modwl 
(o faes llafur y modwl)

	
· gwerthuso damcaniaethau a modelau allweddol o reoli’r ystafell ddosbarth a chymorth ymddygiad yn feirniadol;

· dadansoddi'n feirniadol effaith amgylchedd, arferion a pherthnasoedd yr ystafell ddosbarth ar ymddygiad a dysgu disgyblion;

· adfyfyrio ar arfer proffesiynol wrth reoli ymddygiad a hyrwyddo hinsawdd dysgu gadarnhaol.















	
DISGRIFIAD O’R DASG



[bookmark: _Hlk157420541]Defnyddio Deallusrwydd Artiffisial Cynhyrchiol mewn Asesiadau 
(Y darlithydd i ddynodi Gallwch/Na allwch neu Gywir/Anghywir yn erbyn pob elfen)

	YMCHWIL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi mewn ymchwil, gan gynnwys chwilio am lyfryddiaeth, defnyddio offer i grynhoi, cymharu a chraffu ar ddeunyddiau. 

Canllawiau penodol i'r aseiniad hwn:

Gallwch ddefnyddio offer AI priodol i'ch helpu i ddod o hyd i lyfrau ac erthyglau perthnasol ar eich pwnc. Gydag offer AI, gallwch greu crynodebau, gofyn cwestiynau penodol i osgoi darllen brysiog a dod o hyd i gyfeiriadau a deunyddiau perthnasol i lywio eich gwaith o archwilio pwnc. Ni allwch ac ni ddylech bromptio offeryn AI i wneud dim ond rhoi’r ymchwil berthnasol ar bwnc i chi, a chynnwys y deunydd hwn yn eich gwaith.


	Gallwch ☒

Na allwch ☐

	STRWYTHUR
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i’ch cefnogi wrth strwythuro eich gwaith, gan gynnwys llunio strwythur dadl drafft, dynodi adrannau a phenawdau ac ati.

Canllawiau penodol i'r aseiniad hwn:

Caniateir i chi ddefnyddio AI cynhyrchiol i greu'r strwythur amlinellol ar gyfer eich aseiniad yn unig e.e. penawdau. Ni allwch ac ni ddylech bromptio offeryn AI i wneud dim ond ysgrifennu ar bwnc eich aseiniad

	Gallwch ☒

Na allwch ☐

	PRAWF DDARLLEN
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i wirio eich testun/creadigaeth eich hun am wallau gramadegol a chystrawennol, gan gynnwys cael awgrymiadau i aralleirio eich gwaith.
Canllawiau penodol i'r aseiniad hwn: 

Ar gyfer yr asesiad hwn, gallwch ddefnyddio AI Cynhyrchiol i wirio'ch testun/creadigaeth eich hun am gamgymeriadau gramadegol a chystrawennol, gan gynnwys ailadrodd eich gwaith eich hun o fewn safonau penodol. Ni allwch ofyn i offeryn AI Cynhyrchiol greu testun i chi neu ganiatáu iddo ailysgrifennu, ehangu neu newid eich testun eich hun yn llwyr y tu hwnt i bob cydnabyddiaeth.

	Gallwch ☒

Na allwch ☐

	YSGRIFENNU
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu testun i’w gyflwyno. 
	Gallwch ☐

Na allwch ☒

	CREADIGOL
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu deunyddiau creadigol, megis delweddau. 

Canllawiau penodol i'r aseiniad hwn: 

Rhaid i chi beidio â chynnwys na chyflwyno unrhyw ased neu ganlyniad a gynhyrchir gan AI fel eich un chi. Mae hyn yn cynnwys, ac nid yw'n gyfyngedig i’r rhain, destun, deialog, llais, delweddau, ffotograffiaeth, cerddoriaeth, dylunio sain, fideo, animeiddio, dylunio cynnyrch, patrwm, ffasiwn, pensaernïaeth, arteffact, gwrthrych tri dimensiwn neu god cyfrifiadurol. Dylid cyfeirnodi’n briodol bob cynnwys creadigol a gynhyrchir gan AI.

	Gallwch ☐

Na allwch ☒

	RHAGLENNU 
	Ar gyfer yr asesiad hwn, gallwch chi ddefnyddio Deallusrwydd Artiffisial Cynhyrchiol i greu a gwirio cod.
	Gallwch ☐

Na allwch ☒

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy Ddeallusrwydd Artiffisial Cynhyrchiol.  Mae hyn yn cynnwys cymorth ymchwil, cymorth strwythur, cymorth ysgrifennu / prawf ddarllen a chymorth creadigol.
	☐



Cofiwch bob amser gadw copi o'ch drafftiau, nodiadau ac adnoddau eraill a ddefnyddiwyd gennych, cyn ac ar ôl defnyddio offer AI. Os bydd amheuaeth eich bod wedi defnyddio offer AI y tu hwnt i'r hyn a bennwyd ar gyfer yr aseiniad penodol, gofynnir i chi ddarparu drafftiau a nodiadau blaenorol.



Canllawiau'r aseiniad


Elfen Asesu 1 – 50% 
 
Traethawd: Datblygu Rheoli Dosbarth Effeithiol: Adfyfyrdod Beirniadol ar Theori, Ymchwil ac Ymarfer Proffesiynol [Nifer y geiriau: 2,000 o eiriau +/- 10%]

Awgrym o gynllun

1. Cyflwyniad (200–250 o eiriau)
· Diffiniwch reolaeth ystafell ddosbarth ac ymddygiad ar gyfer dysgu.
· Esboniwch pam mae rheolaeth effeithiol yn yr ystafell ddosbarth yn hanfodol ar gyfer ymgysylltiad, llesiant, cyrhaeddiad a chynhwysiant disgyblion.
· Cyflwynwch bwysigrwydd cysylltu ymarfer â theori, polisi ac ymchwil gyfoes.
· Amlinellwch yn fyr brif themâu’r traethawd (damcaniaethau a modelau rheoli ystafell ddosbarth, amgylchedd ystafell ddosbarth, arferion a pherthnasoedd, adfyfyrio ar ymarfer proffesiynol)

2. Sylfeini Damcaniaethol Rheoli’r Ystafell Ddosbarth (450–500 o eiriau)

Diffiniwch a gwerthuso damcaniaethau seicolegol allweddol, er enghraifft:
Ymddygiadaeth
Theori Wybyddol
Theori Ddyneiddiol

Trafodaeth feirniadol :
· bod rheolaeth effeithiol ar yr ystafell ddosbarth, yn aml, yn gofyn am gyfuno elfennau o ddamcaniaethau lluosog yn hytrach na mabwysiadu un model.

3. Amgylchedd yr Ystafell Ddosbarth, Arferion ac Ymddygiad ar gyfer Dysgu (550–650 o eiriau)

Amgylchedd ffisegol yr ystafell ddosbarth: (e.e. cynlluniau eistedd strategol, trefn adnoddau, arddangosfeydd a hygyrchedd)
· Effaith ar ymgysylltu, ffocws ac ymddygiad.
Sefydlu Arferion (e.e. pwysigrwydd strwythurau rhagweladwy, arferion mynediad, arferion pontio, diweddglo gwersi)

· Defnyddio tystiolaeth sy'n cysylltu cysondeb â llai o aflonyddwch.
Perthnasoedd Cadarnhaol (e.e. perthnasoedd athro-disgybl, ymddiriedaeth, parch, tegwch a chysondeb, pwysigrwydd ymarfer diwylliannol ymatebol a chynhwysol)

Dadansoddi Beirniadol
· Ystyriwch ymchwil i'r heriau (er enghraifft: maint dosbarthiadau mawr, anghenion ADY, anawsterau cymdeithasol ac emosiynol)
Gwerthuso sut mae'r amgylchedd, arferion a pherthnasoedd yn rhyngweithio i greu hinsawdd ddysgu gadarnhaol.


Gwneud cysylltiadau â pholisi/polisïau ac ymchwil, er enghraifft:

Y Cwricwlwm i Gymru (2022):
· Pwyslais ar greu amgylcheddau dysgu cefnogol trwy berthnasoedd cadarnhaol (mwy effeithiol na chosbau yn unig?), addysgu effeithiol a dulliau sy'n canolbwyntio ar y dysgwr i ddatblygu dinasyddion moesegol, gwybodus ac unigolion iach, hyderus
Cod Ymarfer Anghenion Dysgu Ychwanegol (Cymru) (2021): 
· Pwysigrwydd cymorth ymddygiad cynhwysol; Angen deall mai dull o gyfathrebu yw ymddygiad ac ymateb i anghenion dysgwyr
Confensiwn y Cenhedloedd Unedig ar Hawliau'r Plentyn (1989):

· Gwrando ar lais y dysgwr (adborth/blaenborth y dysgwr)
Ymddygiadau sy'n herio ac sy’n tarfu ar ysgolion ledled Cymru: strategaethau a lliniaru effeithiol (2025)
· Pryder cynyddol ynghylch ymddygiad aflonyddgar ar ôl y pandemig
· Ffocws cynyddol ar: lesiant, ymarfer sy'n ystyriol o drawma, dulliau ysgol gyfan, Cymorth Ymddygiad Cadarnhaol Ysgol Gyfan (SWPBS)
 

4. Adfyfyrio Beirniadol ar Ymarfer Proffesiynol (500–550 o eiriau)

Defnyddiwch fframwaith adfyfyriol, er enghraifft Gibbs (1988)
D.S. Cyfeiriwch atoch eich hun yn y trydydd person 

Disgrifiad: Enghraifft fer o reoli aflonyddwch lefel isel neu gynnal ymgysylltiad yn ystod gwers.
Dadansoddi: Pa strategaethau rheoli ystafell ddosbarth a ddefnyddiwyd? Dolen at theori/theorïau, e.e. atgyfnerthu (Skinner), modelu (Bandura), adeiladu perthynas, llesiant, ymgysylltu (Maslow)
Gwerthuso: Beth oedd yn gweithio'n effeithiol? Beth oedd y cyfyngiadau? Pa effaith a welwyd ar ymgysylltiad ac ymddygiad disgyblion?
Dysgu: Sut mae ymchwil wedi herio neu gadarnhau rhagdybiaethau blaenorol? 
Ymarfer yn y Dyfodol: Ystyriwch gryfderau personol a meysydd i’w datblygu. (e.e. cryfhau sgyrsiau adferol? gwella cysondeb arferion? addasu strategaethau ar gyfer anghenion dysgwyr amrywiol?)

5. Casgliadau’r Traethawd (150–200 o eiriau) e.e.
· Crynhowch y ddadl allweddol bod rheolaeth effeithiol yn yr ystafell ddosbarth yn fwyaf llwyddiannus pan gaiff ei lywio gan theori, tystiolaeth ac ymarfer adfyfyriol
· Nodwch fod cymorth ymddygiad yn mynd y tu hwnt i gosbau ac yn cynnwys perthnasoedd, arferion ac amgylchedd dosbarth cynhwysol
· I gloi, dywedwch fod polisi cyfoes yng Nghymru yn cefnogi, yn fwy ac yn fwy, ddulliau rhagweithiol, perthynasol o reoli’r ystafell ddosbarth sy’n canolbwyntio ar y dysgwr

6. Rhestr gyfeiriadau (canllawiau Harvard)



	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.   Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.   Rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, yn cynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn:  
Cysylltwch bob un o'ch dadleuon â llenyddiaeth berthnasol
Cyfeiriwch at destunau academaidd priodol
Gwnewch yn siŵr bod eich holl ffynonellau yn cael eu dyfynnu/cyfeirnodi
Dilynwch ddull cyfeirnodi Harvard


2. Sgiliau Gwybodaeth a Dealltwriaeth
Ar lefel 4, dylech allu arddangos gwybodaeth am y cysyniadau a’r egwyddorion gwaelodol sy'n gysylltiedig â’ch maes/meysydd astudio.   Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod arnoch angen dethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech allu esbonio’r theorïau, y cysyniadau, ac ati i ddangos eich dealltwriaeth.  Hefyd bydd eich marc/gradd yn amodol ar y graddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn:
  
Dangoswch ddealltwriaeth glir o gynnwys y pwnc trwy gynnwys trafodaeth yn hytrach na disgrifiad


3. Sgiliau Gwybyddol a Deallusol
Dylech allu cyflwyno, gwerthuso a dehongli data ansoddol a meintiol, er mwyn datblygu llinynnau dadl a ffurfio barn gadarn yn unol â theorïau a chysyniadau sylfaenol eich pwnc/pynciau astudio. Dylech allu gwerthuso addasrwydd gwahanol ddulliau o ddatrys problemau sy’n gysylltiedig â’ch maes/meysydd astudio a/neu waith. Rhaid i’ch gwaith gynnwys tystiolaeth o feddwl rhesymegol, dadansoddol.  Er enghraifft, archwilio a thorri gwybodaeth i lawr yn elfennau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau:  Pam? Sut? Pryd? Pwy? Ble? Ar ba gost? Dylech roi cyfiawnhad dros eich dadleuon a’ch barn gan ddefnyddio tystiolaeth eich bod wedi myfyrio ar syniadau pobl eraill o fewn y maes pwnc a’ch bod yn gallu llunio barn a dadleuon cadarn gan ddefnyddio data a chysyniadau.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn:  
Dangoswch feddwl beirniadol (ystyriwch y pwyntiau rydych chi'n eu gwneud o fwy nag un persbectif) 
Dadansoddwch yn fanwl y pwyntiau rydych chi'n eu cynnwys
Cefnogwch eich cynlluniau gan gyfeirio at dystiolaeth o ddarllen ehangach


4. Sgiliau Ymarferol
Ar lefel 4, dylech allu cymhwyso’r cysyniadau a’r egwyddorion gwaelodol sylfaenol er mwyn eu gwerthuso a’u dehongli yng nghyd-destun eich maes astudio.  Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau.  Mae hyn yn debygol o gynnwys, er enghraifft,  defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  

Canllawiau penodol i'r asesiad hwn:  
Gwnewch gysylltiadau clir rhwng eich trafodaethau ac arferion da, theori/theorïau a/neu bolisi/polisïau perthnasol  


5. Sgiliau Trosglwyddadwy ar gyfer Bywyd ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol.   Mae hyn yn cynnwys dangos:  eich bod yn gallu cyfleu canlyniadau’ch astudiaeth/gwaith yn gywir ac yn ddibynadwy, gyda dadleuon strwythuredig a chydlynol; eich bod yn gallu cychwyn a chwblhau tasgau a gweithdrefnau, boed hynny’n unigol a/neu’n gydweithredol; rhuglder mynegiant; eglurder ac effeithiolrwydd o ran cyflwyniad a threfn. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.


Canllawiau penodol i'r asesiad hwn:  

Cyflwynwch waith ar lefel briodol o ran gramadeg, sillafu, fformatio, rhifau tudalennau, ac ati



	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau.  Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 5 o 10


	Meini Prawf Asesu Generig  
	Marciau sydd ar gael
	Marciau a ddyfarnwyd 

	1. Sgiliau Ymgysylltu â Llenyddiaeth
.
	20
	

	





	
	

	
	
	

	2. Sgiliau Gwybodaeth a Dealltwriaeth

	30
	

	





	
	

	
	
	

	3. Sgiliau Gwybyddol a Deallusol

	20
	

	





	
	

	
	
	

	4. Sgiliau Cymhwyso Ymarferol 

	20
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	10
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau.)
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	






	MEINI PRAWF ASESU GENERIG



	Lefel 6

	Yn unol â’r Framework for Higher Education Qualifications, ar ddiwedd Lefel 6 dylai fod gan fyfyrwyr wybodaeth gydlynol a manwl a dealltwriaeth systematig o’u maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.  Byddant yn gallu defnyddio technegau dadansoddi ac ymholi sefydledig yn gywir o fewn disgyblaeth, gan ddefnyddio’u dealltwriaeth gysyniadol i ddyfeisio a chynnal dadleuon a/neu i ddatrys problemau.  Dylent fod yn ymwybodol o ansicrwydd ac amwysedd gwybodaeth a’r cyfyngiadau arni.  Dylent allu gwerthuso’n feirniadol dystiolaeth, dadleuon, tybiaethau, cysyniadau haniaethol a data (a allai fod yn anghyflawn), i lunio barn, ac i fframio cwestiynau priodol er mwyn cyrraedd ateb - neu ddynodi ystod o atebion. Byddant yn cymhwyso’r dulliau a’r technegau maent wedi’u dysgu i adolygu, cadarnhau, ymestyn a chymhwyso eu gwybodaeth a’u dealltwriaeth, a chychwyn a chyflawni prosiectau. Bydd ganddynt y gallu i reoli eu dysgu eu hunain, a manteisio ar adolygiadau ysgolheigaidd a ffynonellau gwreiddiol (er enghraifft, erthyglau ymchwil a adolygwyd a/neu ddeunyddiau gwreiddiol sy’n briodol i’r ddisgyblaeth). Byddant yn arddangos y rhinweddau a'r sgiliau trosglwyddadwy angenrheidiol ar gyfer cyflogaeth sy’n gofyn am y canlynol: arfer menter a chyfrifoldeb personol; gwneud penderfyniadau mewn cyd-destunau cymhleth ac anrhagweladwy; y gallu i ddysgu sydd ei angen i ymgymryd â hyfforddiant pellach priodol o natur broffesiynol neu gyfatebol. 



	Lefel 6
	METHU
	METHU FFINIOL 
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori 
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth
(yn cynnwys darllen, cyfeirnodi, arferion academaidd a gonestrwydd academaidd)  
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol. 
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd  anghydlynol neu ar y cyfan maent yn absennol. 
	Ymgysylltu gwael â darllen hanfodol.  Dim tystiolaeth o ddarllen ehangach.  Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth.  Defnydd anghyson a gwan o gyfeirnodi. 
	Ymgysylltu ag ystod gyfyngedig o ffynonellau perthnasol a chredadwy ar y cyfan. Peth esgeulustod a mân wallau. 
Arferion cyfeirnodi’n amlwg ond heb eu cymhwyso’n gywir nac yn gyson bob tro. 
	Ymgysylltu ag ystod briodol o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol.  Rhywfaint o orddibyniaeth ar destunau.  Gall y cyfeirnodi ddangos mân anghywirdebau neu anghysonderau. 
	Ymgysylltu ag ystod eang o lenyddiaeth sydd wedi’i seilio ar ymchwil, yn cynnwys ffynonellau a gyrchwyd yn annibynnol. 
Detholiad o ffynonellau perthnasol a chredadwy.  Defnydd da iawn o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Cymhwyso cyfeirnodi’n gyson gywir.  
	Ymgysylltu eithriadol ag ystod helaeth o lenyddiaeth berthnasol a chredadwy, sydd wedi’i seilio ar yr ymchwil diweddaraf.  Sgiliau cyfeirnodi ar lefel uchel, wedi’u cymhwyso’n gyson ac yn broffesiynol.

	Gwybodaeth a dealltwriaeth
(Gwybodaeth gydlynol a manwl a dealltwriaeth systematig o'r maes pwnc, y mae o leiaf rhywfaint o’r rhain wedi’i seilio ar yr ymchwil diweddaraf a/neu ysgolheictod uwch o fewn y ddisgyblaeth.)

	Bylchau mawr yn y wybodaeth a’r ddealltwriaeth systematig o’r maes pwnc.  Anghywirdebau sylweddol. Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 

	Bylchau yn y wybodaeth, gyda dealltwriaeth systematig arwynebol yn unig. Rhai anghywirdebau sylweddol a/neu ddeunydd amherthnasol.   Dim ymwybyddiaeth o wybodaeth am yr ymchwil diweddaraf a/neu o ysgolheictod uwch yn y ddisgyblaeth. 
	Gwybodaeth a dealltwriaeth systematig gyfyngedig o’r cysyniadau a’r egwyddorion perthnasol yn y maes pwnc sydd i raddau cyfyngedig, wedi’u seilio ar ymchwil ac ysgolheictod cyfredol.  
	Mae’r wybodaeth yn gymharol fanwl a chywir gyda dealltwriaeth systematig dda o’r maes astudio ac i ryw raddau, o ymchwil ac ysgolheictod cyfredol. 
	Mae’r wybodaeth yn gymharol helaeth, gydlynol a manwl.   Arddengys ddealltwriaeth dda iawn o ehangder a manylder safbwyntiau sefydledig, ac mae’r gwaith, yn rhannol o leiaf, wedi’i seilio’n dda ar ymchwil ac ysgolheictod cyfredol.  
	Gwybodaeth a dealltwriaeth systematig gydlynol, fanwl, ragorol o egwyddorion a theorïau ymchwil ac ysgolheictod cyfredol.  Ymwybyddiaeth glir o heriau i safbwyntiau sefydledig a chyfyngiadau’r sail wybodaeth.
	Gwybodaeth a dealltwriaeth systematig gydlynol, fanwl, eithriadol o egwyddorion a theorïau’r pwnc, wedi’u seilio’n dda ar ymchwil ac ysgolheictod cyfredol.  Ymwybyddiaeth feirniadol, soffistigedig a manwl o amwyseddau a’r cyfyngiadau ar wybodaeth. 

	Sgiliau gwybyddol a deallusol 
(Meddwl cysyniadol a beirniadol, dadansoddi, synthesis a gwerthuso ymchwil, tybiaethau, cysyniadau haniaethol a data (a allai fod yn anghyflawn); rhesymeg, dadl a barn).  
	Gwaith hollol neu bron yn hollol ddisgrifiadol.  Fawr ddim neu ddim dadansoddi, synthesis neu werthuso. 
Wedi methu datblygu dadleuon, gan arwain at farn afresymegol neu annilys.  Cyffredinoliadau heb sail, wedi’u gwneud heb ddefnyddio unrhyw dystiolaeth gredadwy.

	Gwaith disgrifiadol ar y cyfan, gyda defnydd arwynebol o werthuso beirniadol.  Datblygu gwan ar ddadleuon a barn.  Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at feddwl beirniadol, dadansoddi, synthesis a gwerthuso, gan dueddu tuag at ddisgrifio. 
Peth tystiolaeth i gefnogi dadleuon a barn cynyddol ond gall y rhain fod heb eu datblygu’n ddigonol neu ag ychydig o anghysondeb / camddehongli. 
Yn haeru’n hytrach na dadlau achos. 

	Rhywfaint o feddwl beirniadol, dadansoddi, synthesis a gwerthuso. Gall ddadansoddi cysyniadau a data newydd a/neu haniaethol heb arweiniad.
Ymwybyddiaeth gynyddol o wahanol safbwyntiau, a gallu i ddefnyddio tystiolaeth (a allai fod yn anghyflawn) i gefnogi’r ddadl.
Dadleuon dilys a barn resymegol ar y cyfan.  Rhywfaint o duedd i haeru / datgan barn yn hytrach na dadlau ar sail rheswm a thystiolaeth. 
	Meddwl beirniadol, dadansoddi, synthesis a gwerthuso cadarn gan arddangos meddwl beirniadol.  Gallu i ddyfeisio a chynnal dadleuon argyhoeddiadol ac i adolygu dibynadwyedd, dilysrwydd ac arwyddocâd tystiolaeth (a allai fod yn anghyflawn) er mwyn llunio barn briodol a dilys ar y cyfan. 

	Meddwl beirniadol, dadansoddi, synthesis a gwerthuso rhagorol. Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig.  Rhywfaint o dystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ar y maes a’r cysyniadau ehangach.  

	Meddwl beirniadol, dadansoddi, synthesis a gwerthuso eithriadol wedi’u seilio ar dystiolaeth a ddewiswyd yn ddoeth.  
Gallu i ymchwilio i wybodaeth groes neu anghyflawn a llunio dadleuon cadarn, argyhoeddiadol a barn soffistigedig, fanwl.  Tystiolaeth o feddwl yn annibynnol a gallu i ‘weld y tu hwnt i’r cwestiwn', gan awgrymu gafael ragorol ar y maes a’r cysyniadau ehangach.  

	Sgiliau ymarferol
(Cymhwyso / defnyddio offer a thechnegau sefydledig yn gywir; cychwyn a chyflawni prosiectau; llunio atebion i ddatrys problemau mewn cyd-destunau cymhleth ac anrhagweladwy.) 
	Defnydd cyfyngedig, neu ddim defnydd o ddulliau, deunyddiau, offer a/neu dechnegau.
Fawr ddim neu ddim gwerthfawrogiad o gyd-destun y cymhwyso. 
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau. 
Sgiliau datrys problemau gwan iawn mewn cyd-destunau cymhleth ac anrhagweladwy.  
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso. 
Dealltwriaeth wan o gymhwyso theori i arfer, gyda thystiolaeth achlysurol yn unig o wneud cysylltiadau priodol rhwng y ddau.  Sgiliau datrys problemau gwan mewn cyd-destunau cymhleth ac anrhagweladwy.  


	Ymwybyddiaeth ddigonol a chymhwyso dulliau, deunyddiau, offer a/neu dechnegau sefydledig mewn modd priodol ar y cyfan.
Gwerthfawrogiad sylfaenol o gyd-destun y cymhwyso.  Gwybodaeth a dealltwriaeth ddamcaniaethol wedi’u cymhwyso’n ymarferol, ond heb wneud cysylltiadau rhesymegol rhwng y ddau bob tro. 
Gall ddynodi problemau a chynnig atebion sylfaenol mewn cyd-destunau cymhleth ac anrhagweladwy heb werthfawrogi’r cymhlethdod yn llawn.  
	Cymhwyso dulliau, deunyddiau, offer a/neu dechnegau safonol mewn modd da a phriodol.
Gwerthfawrogiad eglur o gyd-destun y cymhwyso.  Cymhwyso theori i arfer mewn modd cyson, cywir a rhesymegol ar y cyfan, gan wneud cysylltiadau priodol rhwng y ddau. 
Gall ddynodi problemau a chynnig atebion priodol ar y cyfan mewn cyd-destunau cymhleth ac anrhagweladwy.
	Cymhwyso ystod o ddulliau, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwyso, gyda mewnwelediad treiddgar.   Gall ddynodi problemau a chynnig atebion priodol mewn cyd-destunau cymhleth ac anrhagweladwy.
Tystiolaeth o beth arloesi a chreadigrwydd. 
	Cymhwyso ystod o ddulliau, deunyddiau, offer a/neu dechnegau mewn modd uwch.
Mae cyd-destun y cymhwyso yn ystyriol ac yn dreiddgar. 
Mae’r cymhwyso a’r defnyddio’n mynd y tu hwnt i gonfensiynau sefydledig.  Gall ddynodi problemau cymhleth a chynnig atebion rhagorol.  Arloesi a chreadigrwydd yn amlwg.
	Lefelau eithriadol o sgiliau cymhwyso a defnyddio mewn cyd-destunau ymarferol, anrhagweladwy, gan dynnu’n fedrus ar yr ymchwil diweddaraf yn y ddisgyblaeth.  Gall ddynodi problemau cymhleth a chynnig atebion soffistigedig.  Cymathu a datblygu prosesau a thechnegau blaenllaw.

	Sgiliau trosglwyddadwy ar gyfer bywyd ac arfer proffesiynol
(Arfer menter a chyfrifoldeb personol; datblygiad proffesiynol; cychwyn  a chwblhau tasgau a gweithdrefnau: yn unigol a / neu’n gydweithredol; defnyddio cyfryngau priodol i gyfathrebu’n effeithiol; rhuglder mynegiant; eglurder ac effeithiolrwydd o ran cyflwyniad a threfn.)
	Cyfrwng cyfathrebu yn amhriodol neu wedi’i gam-gymhwyso.
Mae’r gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd.  Defnydd gwan iawn o iaith a/neu arddull amhriodol iawn.  Fawr ddim neu ddim tystiolaeth o ymreolaeth (neu o gydweithio, pan fo’n berthnasol) wrth gwblhau tasgau. Fawr ddim neu ddim tystiolaeth o’r sgiliau sy’n ofynnol ar gyfer cyflogaeth i raddedigion. 


	Cyfrwng cyfathrebu wedi’i ddylunio’n wael a/neu ddim yn addas at y gynulleidfa. 
Mae’r gwaith wedi’i gyflwyno’n wael mewn modd digyswllt.  Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml.  Defnydd gwan o iaith a/neu arddull amhriodol.  Menter annibynnol (neu gydweithio, os ydy’n berthnasol), wan. Tystiolaeth gyfyngedig o’r sgiliau sy’n ofynnol ar gyfer cyflogaeth i raddedigion. 
	Gall gyfathrebu mewn cyfrwng addas ond gyda lle i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol.  Gall fod diffyg cydlyniad mewn mannau yn y gwaith.  Gall weithio fel rhan o dîm, ond gyda chyfranogiad cyfyngedig mewn gweithgareddau grŵp. 
Arddengys y sgiliau sylfaenol sy’n ofynnol ar gyfer cyflogaeth i raddedigion, gyda rhai meysydd o fân wendid. 
	Gall gyfathrebu’n effeithiol mewn fformat addas, ond gall fod â mân wallau.
Mae’r gwaith yn gydlynol a threfnus ar y cyfan, mewn strwythur addas ac ar y cyfan mae wedi’i fynegi’n eglur.  Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp
Arddengys y sgiliau sy’n ofynnol ar gyfer cyflogaeth i
raddedigion, gyda rhai meysydd o gryfder a rhai o fân wendid. 
	Gall gyfathrebu’n dda, yn hyderus ac yn gyson mewn fformat addas.
Mae’r gwaith yn gydlynol, yn rhugl, wedi’i strwythuro’n dda ac yn drefnus.  Gall weithio’n dda iawn yn ymreolaethol a/neu fel rhan o dîm, gyda chyfraniadau da iawn at weithgareddau grŵp. 
Arddengys sgiliau da iawn ar gyfer cyflogaeth i raddedigion, gyda mân wendid achlysurol yn unig. 
	Gall gyfathrebu’n broffesiynol, yn hyderus ac yn gyson mewn fformat addas.
Mae’r gwaith yn gydlynol, yn rhugl iawn ac wedi’i gyflwyno’n broffesiynol. Gall weithio’n ymreolaethol gyda menter.  Lle bo’n berthnasol gall weithio’n broffesiynol o fewn tîm, gan ddangos sgiliau arwain fel y bo’n briodol, gan reoli gwrthdaro a chan fodloni ymrwymiadau. Arddengys sgiliau rhagorol ar gyfer cyflogaeth i raddedigion ac awydd i ddatblygu ymhellach. 
	Gall gyfathrebu gyda lefel eithriadol o uchel o broffesiynoldeb. 
Mae’r gwaith yn eithriadol o gydlynol, yn rhugl iawn ac wedi’i gyflwyno’n broffesiynol. Gall weithio’n eithriadol o dda a phroffesiynol o fewn tîm, gan ddangos sgiliau arwain uwch. Arddengys sgiliau eithriadol ar gyfer cyflogaeth i raddedigion ac awydd i ddatblygu ymhellach. 

